Diari Oficial de la Generalitat Valenciana


Sumari del DOGV 5398, del 29-11-2006 (2006/13169)

ORDE de 7 novembre de 2006, de la Conselleria d'Agricultura, Pesca i Alimentació, per la qual s'establix el procediment per a la sol·licitud de les ajudes de la convocatòria 2007 de l'Orde, CAPA, de 12 de març de 2001.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5398

Data del DOGV
:   29-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/13610


Data del document
:   07-11-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * silvicultura
    * suport econòmic
    * FEOGA
    * indústria agrària
    * indústria pesquera
    * IFOP
    * transformació alimentària
    * comercialització
    * formulari
    * indústria alimentària
    * impacte ambiental
    * ajuda a l'agricultura
    * ajuda pública

ORDE de 7 novembre de 2006, de la Conselleria d'Agricultura, Pesca i Alimentació, per la qual s'establix el procediment per a la sol·licitud de les ajudes de la convocatòria 2007 de l'Orde, CAPA, de 12 de març de 2001. [2006/F13931]  
Mitjançant l'Orde de 26 d'octubre de 2004, de la Conselleria d'Agricultura, Pesca i Alimentació es va suspendre la presentació de noves sol·licituds per a les convocatòries 2005 i següents de les ajudes previstes en l'Orde, CAPA, de 12 de març de 2001, per la qual s'establixen ajudes per a inversions en millora de les condicions de transformació i comercialització dels productes agraris, silvícoles, de la pesca i de l'alimentació. L'esmentada circumstància està condicionada per l'excés de sol·licituds d'ajuda corresponents a convocatòries anteriors a les quals la falta de dotacions pressupostàries suficients impedia obtindre una resolució positiva.  
Amb data 1 de gener de 2007, comença un nou marc comunitari de finançament per a les mesures de desenrotllament rural i del sector pesquer per al període 2007/2013. En tant que es produïx la posada en marxa d'este en la mesura de transformació i comercialització de productes agrícoles i pesquers, resulta aconsellable obrir la presentació de noves sol·licituds d'ajuda per a l'any 2007, de manera que es posen en execució mesures previstes en el Pla Millorar i en els seus decrets de desplegament, i no es restringisquen les possibilitats de modernització de sectors prioritaris de la indústria agroalimentària de la Comunitat Valenciana, que proporciona una font d'ingressos, ocupació estable, i contribuïx d'una manera significativa a les possibilitats de progrés de les zones rurals.  
En este sentit, utilitzant exclusivament fons propis de la Generalitat Valenciana, mantenint els procediments de l'anterior règim d'ajudes, del qual s'ha sol·licitat una pròrroga per a 2007, i afegint alguns dels requisits de les ajudes ja confirmats en la nova programació, es pretén no crear un buit en la gestió de les ajudes, produït pel desfasament en la planificació pressupostària de l'any 2007, i el ritme de publicació dels reglaments i normativa de desplegament de les noves mesures de desenrotllament rural, i en matèria de pesca.  
En conseqüència, a proposta del director general de Pesca i Alimentació, en l'exercici de les facultats que tinc conferides  
ORDENE  
Article primer. Objecte  
1. L'objecte de la present orde és la convocatòria d'ajudes per a 2007 de l'Orde, CAPA, de 12 de març de 2001, que deixa sense efecte per a l'any 2007 la suspensió d'admissió de noves sol·licituds, dictada en l'apartat 3 de l'article primer de l'Orde, CAPA, de 26 d'octubre de 2004, i establir el procediment de sol·licitud i concessió, amb càrrec exclusivament als fons propis de la Generalitat Valenciana, de les ajudes a les inversions en millora de les condicions de transformació i comercialització de productes agraris, silvícoles, pesquers i alimentaris establides en el capítol IV de l'esmentada orde, de la Conselleria d'Agricultura, Pesca i Alimentació, de 12 de març de 2001 (fons propis de la Generalitat Valenciana).  
Article segon. Beneficiaris  
1. Podran ser beneficiaris de les presents ajudes les empreses agroalimentàries que així ho sol·liciten, que complisquen els requisits generals establits en l'Orde, CAPA, de 12 de març de 2001, i en particular les microempreses i xicotetes i mitjanes empreses definides en la Recomanació 2003/361/CE de la Comissió.  
2. També es podran acollir a estes ajudes, les noves instal·lacions o inversions impulsades per processos d'integració o agrupació empresarial, l'objectiu de les quals siga concentrar l'oferta, o proporcionar servicis amb finalitat sectorial.  
Article tercer. Quantia de les ajudes  
1. Seran les previstes en l'article 13 de l'Orde, CAPA, de 12 de març de 2001, i en l'article 3 de l'Orde, CAPA, de 4 de març de 2002, per a fusions i processos d'integració cooperativa, i també s'elevaran al 45% per a aquells casos de nous processos d'integració o agrupació empresarial que compten, com a mínim, amb 10 empreses que realitzen l'activitat a través de l'empresa que resulte de la integració o agrupació empresarial.  
2. En compliment d'allò que disposen els reglaments (CE) no 1698/2005, del Consell, de 20 de setembre de 2005, relatiu a l'ajuda al desenrotllament rural, a través del Fons Europeu Agrícola de Desenrotllament Rural, i 1198/2006 relatiu al Fons Europeu de Pesca per al sector pesquer, l'ajuda en la seua quantia màxima es limitarà a les microempreses i xicotetes i mitjanes empreses definides en la Recomanació 2003/361/CE, de la Comissió. Per a les empreses agrícoles que no es puguen classificar en els criteris anteriors i que tinguen menys de 750 empleats a la data de tancament de l'últim balanç o un volum de negocis inferior a 200 milions euros, la intensitat màxima de l'ajuda es reduirà a la mitat. Esta limitació no afectarà les empreses del sector pesquer.   
3. Per a la determinació de la inversió elegible caldrà ajustar-se a allò que disposen els articles 4,7,11 i annexos I i II de l'Orde, CAPA, de 12 de març de 2001. Addicionalment, s'exclouran d'inversió elegible, a l'efecte de la present orde, les inversions en construccions, obra civil i adquisició de béns immobles, de manera que només les inversions en equips i instal·lacions, i la part proporcional d'honoraris, estudis de viabilitat etc., corresponent a estes, podran formar part de la inversió elegible.  
Article quart. Procediment  
1. El procediment per a la tramitació de les ajudes s'ajustarà a allò que preveuen els capítols V i VI de l'Orde, CAPA, de 12 de març de 2001, i les seues modificacions a través de les ordes CAPA, de 4 de març de 2002 i 20 de febrer de 2004, respectivament. El fet formal de presentació de la sol·licitud d'ajuda implicarà implícitament l'autorització a la Conselleria d'Agricultura, Pesca i Alimentació per a demanar, dels organismes pertinents, la certificació de compliment d'obligacions fiscals i davant de la Seguretat Social.  
2. Quant als gastos subvencionables i justificació de les subvencions caldrà ajustar-se a allò que disposen els articles 30 i 31 de la Llei 38/2003, de 17 de novembre, General de Subvencions, i quan l'import del gasto subvencionable supere l'import de 12.000 euros en el supòsit de subministrament de béns d'equip o prestació de servicis per empresa de consultoria o assistència tècnica, el beneficiari haurà de presentar com a mínim 3 ofertes de diferents proveïdors i l'elecció es realitzarà conforme a criteris d'eficiència i economia, i s'haurà de justificar l'elecció expressament, en la fase de pagament de l'ajuda, en una memòria quan no recaiga en la proposta econòmica més avantatjosa.  
3. S'haurà d'acreditar, per mitjà de declaració responsable, la no-concurrència de cap de les circumstàncies previstes en el punt 2 i 3, de l'article 13 de la Llei 38/2003, General de Subvencions, aportar declaració responsable de compliment de la norma sobre integració de persones amb discapacitat o, si escau, l'exempció, i així mateix declaració de percentatge de treballadors discapacitats en plantilla total, tancada a 31 de desembre de l'any anterior al de la presentació de la sol·licitud d'ajudes, d'acord amb allò que disposa el Decret 279/2004, del Govern Valencià.  
4. El termini de presentació de sol·licituds serà de dos mesos, comptats a partir de la data de publicació de la present orde, i a estes s'acompanyarà en format electrònic la informació comptable que figura en l'annex 1, i que es pot obtindre en la següent adreça electrònica: http:/www.gva.es, Servicis al ciutadà/Prop/Laguia/Procediments per Conselleria d'Agricultura, Pesca i Alimentació no vigents/Sol·licitud ajudes autonòmiques en la transformació i comercialització en destinació dels productes agraris, silvícoles, de la pesca i l'aqüicultura, i l'alimentació/Documents annexos no relacionats amb la sol·licitud d'ajuda http://turia.gva.es/prop/datos/varios/impresos/id547.htm situació comptable i previsions financeres/ PFI peticionari i instruccions.  
Article quint. Òrgan col·legiat proponent i resolució  
1. Als efectes del procediment per a la concessió de les ajudes, és vàlid el contingut de l'article 17 de l'Orde, CAPA, de 12 de març de 2001. Els criteris utilitzats per a la baremació seran els que s'indiquen en l'article 20 de l'esmentada orde. Per aplicació d'allò que disposa el Decret 279/2004, de 17 de desembre, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat, en cas d'empat en la baremació, es prioritzarà a aquelles empreses que acrediten un major percentatge de discapacitats en relació a la plantilla, a 31 de desembre de l'any anterior al de la presentació de la sol·licitud d'ajudes.  
2. La proposta de resolució al conseller d'Agricultura, Pesca i Alimentació es realitzarà per una Comissió d'Avaluació integrada pel director general competent en indústries agroalimentàries, o persona en qui delegue, el cap del Servici d'Indústries Agroalimentàries, el cap de Secció d'Innovació i Desenrotllament, i el cap de Secció d'Indústries Agroalimentàries, en el termini de quatre mesos a comptar des del tancament del període de sol·licituds.  
3. El termini de resolució s'establix en 6 mesos, a comptar des de la publicació de la convocatòria. La falta de resolució en el termini tindrà efectes desestimatoris.  
Article sisé. Finançament  
1. Les ajudes es concediran en règim plurianual, i per a l'any 2007, a càrrec de les dotacions de les línies i amb les quanties que a continuació es detallen dels pressupostos de la Generalitat Valenciana de 2007:  
Sector Agrícola. Línia T 1907 1.000.000 euros  
Sector Pesquer. Línia T 6515 013.184 euros  
2. Per als anys successius, l'estimació d'anualitats futures en euros serà de:  
Any 2008 2009 2010 2011   
Sector Agrícola 1.873.171 1.289.124 1.342.243 1.000.000   
Sector Pesquer 851.435 414.277 496.885 300.000   
Article seté. Penalitzacions i reintegraments  
1. L'incompliment per minoració de la inversió programada en les anualitats del pla d'inversió aprovat, tindrà com a conseqüència una penalització en el pagament de l'anualitat per valor de la mitat del percentatge d'incompliment. Esta penalització només s'aplicarà quan l'incompliment supere el 20% de la inversió aprovada en l'esmentada anualitat.  
2. L'incompliment dels requisits exigits per a la concessió de les ajudes regulades en esta orde donarà lloc a l'inici del procediment de reintegrament de les quantitats percebudes, incrementades amb l'interés de demora legalment establit, des del moment del seu abonament.  
Article huité. Finalitat  
Els beneficiaris de les ajudes previstes en la present orde es comprometran a mantindre l'activitat pròpia de la inversió subvencionada durant un termini mínim de cinc anys, comptat des de la data de concessió de la subvenció, per a l'ús exclusiu previst en la present orde. En cas d'incompliment, hauran de procedir al reintegrament de l'import percebut com a subvenció proporcionalment al període d'incompliment, incrementat en l'interés de demora legalment establit, des del moment del seu abonament.  
Article nové.   
Pel que fa a allò no previst en la present orde, s'aplicarà el contingut de l'Orde de 12 de març de 2001, i les seues modificacions (Correcció d'errades publicada el 4 de maig de 2001, i ordes CAPA, de 4 de març de 2002 i 20 de febrer de 2004) quant a objectius i finalitat de les ajudes, tramitació, procediments de concessió i pagament, exclusions de les inversions elegibles i, en general, per a tot allò relacionat amb la gestió de les ajudes, llevat que s'opose a allò que disposa la present orde, i en este cas s'entendrà modificada per esta.  
Article deu. Compatibilitat de les ajudes  
Cap de les inversions subvencionables previstes en esta orde es podrà beneficiar simultàniament de qualsevol altra ajuda publica per a la mateixa finalitat, excepte les concedides a l'empara de l'Orde, CAPA, de 15 de febrer de 2001 (DOGV núm. 3949, de 28.02.2001) que es declaren compatibles, dins dels limites totals establits per la normativa comunitària per a ajudes estatals.  
DISPOSICIONS ADDICIONALS  
Primera  
La concessió de les ajudes previstes en la present orde queda supeditada al que disposa l'article 88.3 del Tractat Constitutiu de la Comunitat Europea i la resta de normativa aplicable sobre competència.  
Segona  
La concessió de les ajudes previstes en la present orde està condicionada a l'existència de crèdit adequat i suficient per a això en els pressupostos de la Generalitat Valenciana de l'exercici corresponent, segons disposa l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto. Així mateix, segons l'esmentada orde, tots els actes dictats s'entendran condicionats al fet que, al dictar la resolució de concessió de les subvencions, subsistisquen les mateixes circumstàncies, de fet i de dret, existents en el moment en què van ser produïts aquells actes.  
Tercera  
1. Les sol·licituds no resoltes per falta de dotacions pressupostàries en la present convocatòria, que sol·liciten la seua reconsideració per a l'exercici següent, i complisquen els requisits per a optar al finançament comunitari de FEADER i FEP s'incorporaran a la primera convocatòria que es realitze de les ajudes comunitàries.   
2. Aquelles sol·licituds que, per la naturalesa de la inversió o les condicions exigides al beneficiari, no es pogueren adaptar als requisits exigits per al finançament FEADER o FEP, o per la normativa vigent en matèria d'ajudes estatals en el període 2007/2013, decauran definitivament i no podran ser reconsiderades per a la convocatòria 2008 d'ajudes per a inversions en la indústria agroalimentària.  
DISPOSICIONS FINALS  
Primera. Desplegament normatiu  
Es faculta al director general competent en indústries agroalimentàries, per a dictar totes les disposicions que siguen necessàries per al desenrotllament d'allò que disposa esta orde.  
Segona. Entrada en vigor  
Esta orde entrarà en vigor l'endemà de la publicació en el Diari Oficial de la Generalitat Valenciana.  
València, 7 de novembre de 2006  
El conseller d'Agricultura, Pesca i Alimentació,  
JUAN GABRIEL COTINO FERRER.